
ZA BRUCOŠE BEOGRADSKOG UNIVERZITETA — 2007/2008 


Studijski program! Ako ste mislili da ste 
upisali fakultet, prevarili ste se — vi ste u 
stvari upisali studijski program. Studijski 
program je, prema zakonu, skup obaveznih i 
izbornih studijskih predmeta, sa okvirnim 
sadržajem, čijim se savladavanjem stiče 
diploma. Svaki predmetni profesor treba da 
upozna studente sa konkretnim programom 
predmeta: načinom izvođenja nastave, 
predispitnim obavezama i oblikom ispita. 
EsPB bodovi! Ovo je glavna bolonjska 
novotarija. Po Bolonji, radna nedelja studenta 
ne bi smela da traje duže od 40 sati. Bodovi 
su mera opterećenja studenta, i u teoriji 
bodovi bi trebalo da izražavaju koliko rada je 
potrebno uložiti da bi se savladao određeni 
predmet. Tokom jedne školske godine 
moguće je ostvariti 60 ESPB bodova. U praksi 
bodovi su određeni proizvoljno i najčešće ne 
izražavaju pravo opterećenje, koje je često 
znatno veće jer gradivo nije valjano 
reformisano. 

Predavanja i vežbe! Prisustvovanje 
predavanjima i vežbama je uglavnom 
obavezno, a često se vodi i evidencija 
prisustvovanja. 

| spit! Nemoj da te zbuni što osim ESPB 
bodova (koji izražavaju opterećenje) postoje i 
poeni koji izražavaju kvalitet naučenog. Poeni 
se dobijaju za predispitne obaveze i za sam 
ispit, a na osnovu njih se formira ocena. 
Usiov! Po zakonu, da bi budžetski student 
ostao na budžetu mora da ostvari 60 ESPB 
bodova. To znači da student mora da očisti 
godinu — da položi sve ispite. Sve ranije 
generacije su mogle da na narednu godinu 
prenesu par ispita. Zašto nama to nije 
dozvoljeno? Uprave fakulteta tvrde da je 
nama koji smo na Bolonji smanjeno gradivo u 
odnosu na ranije generacije. To je laž! Naime, 
oni su velike i teške predmete podelili na dva 
ili više jednosemestralnih predmeta, ali je 
ukupna količina gradiva ostala ista. Zašto 
očekuju od nas da očistimo godinu, iako to 
većina studenata iz prethodnih generacija 
nije mogla? Stvar je u tome što oni i ne 
očekuju da očistimo godinu, nego da 
padnemo na samofinansiranje. Njihov cilj je 
da u trećoj godini manje od 10% studenata i 
studentkinja bude na budžetu, tj. da ogromna 
većina bude na samofinansiranju, da bi uzeli 


što više para. Profesori, čiji je zadatak trebao 


da bude prenošenje znanja i iskustva, 
iskoristili su reformu da se obogate. 

TT okom marta i aprila ove godine studenti su 
zahtevali da se na nekoliko prelaznih 
generacija primeni član 124. Zakona o 
visokom obrazovanju, po kome studenti koji 
upišu fakultet do dve godine nakon 
donošenja zakona imaju pravo da studiraju 
po uslovima i pravilima studija koji su 
postojali pre stupanja zakona na snagu. 
Nakon studentskih štrajkova i blokada 
Filozofskog, Arhitektonskog i Fakulteta 
likovnih umetnosti, uprava Univerziteta je 
obećala da će uslov biti 37 ESPB bodova i da 
će svi studenti koji ostvare 37 bodova biti na 
budžetu. Oni su svoje obećanje u velikoj meri 
već pogazili, jer mnogi studenti i dalje ne 
znaju da li treba da imaju 37, 40 ili 43 boda 
da bi mogli da upišu narednu godinu, ali 
uprkos tome uspeli smo da se izborimo da 
prva ,bolonjska“ generacija ne mora da očisti 
godinu. Pošto obim gradiva i dalje nije 
reformisan, to znači da i tvojoj generaciji 
predstoji borba. Ti treba da se izboriš da obim 
gradiva najzad bude usklađen sa 
opterećenjem koje treba da bude takvo da 
većina studenata završava studije u roku. 
Rangiranje! Jedan od neizrečenih ciljeva 
reforme je nastojanje da nas ubede da smo 
jedni drugima konkurencija, a ne kolege. Po 
Zakonu, broj studenata na budžetu je fiksan, 
to znači da samofinansirajući student mora 
da čeka da neko od njegovih kolega sa 
budžeta padne na samofinansiranje, da bi on 
mogao da pređe na budžet. Uz to se i 
samofinansirajući forsiraju na međusobno 
takmičenje — samo oni koji se najbolje 
rangiraju će moći da se ubuže na budžet. 
Više nije dovoljno da ispuniš sve svoje 
obaveze i daš ispite! Samofinansirajući 
student ne može da pređe na budžet 
zahvaljujući svom uspehu, već jedino 
neuspehom svojih kolega. Ovakva reforma 
umesto kolegijalnog odnosa među 
studentima podstiče nezdravo rivalstvo i 
konkurenciju. Ne dozvoli da te ubede da ti 
kolege nisu kolege, nego protivnici. Oni žele 
da nas nateraju da se besomučno takmičimo 
među sobom da bi bili bolji od drugih i tako 
postali maskota Univerziteta, koji je postao 
maskota tržišta. 


Jedan od zahteva skorašnjih studentskih 


protesta bio je brisanje stava 4. iz člana 88. 
Zakona o visokom obrazovanju, tj. ukidanje 
rangiranja među studentima. Posle protesta i 
blokade Arhitektonskog fakulteta (8-16. mart 
2007) uprava Univerziteta u Beogradu je 
obećala da taj član zakona neće biti 
primenjivan u narednih par godina. To znači 
da ni u tvojoj generaciji ne bi smelo da bude 
rangiranja. Ti treba da se postaraš da uprava 
tvog fakulteta na prekrši ovo obećanje! 
Zahtevamo da nam se omogući da se bavimo 
učenjem, naukom i stvaralaštvom, a ne 
laktanjem i brojanjem bodova! 

Reforma! Srbija je 2003. godine pristupila 
»Bolonjskom procesu“ i zbog toga je morala 
da započne reformu visokog obrazovanja. 
Uostalom i bez ,Bolonje“ je bilo jasno da je 
ovom sistemu neophodna reforma. Studije su 
neefikasne, studira se po deset godina, 
gomila se nepotrebno gradivo, umesto 
razumevanja profesori zahtevaju bubanje 
podataka, a kao po pravilu, onaj profesor kod 
koga je prolaznost na ispitima najmanja misli 
da je glavna faca na fakultetu. I sama 
nastava je uglavnom neadekvatna zbog toga 
što se drži ex cathedra i odražava generalnu 
nezainteresovanost profesora za prenošenje 
znanja. Međutim ni jedan od ovih problema 
nije rešen, jer se reforma sprovodi pod 
geslom: ,Sve ćemo da promenimo, kako se 
ništa ne bi promenilo!“ Oni se ponašaju kao 
da samo izgovaranje reči ,Bolonja“ može da 
prevari ljude, da pomisle da se tu radi o 
nekakvom stvarnom kvalitetu studija. Nakon 
dve godine ,reformi“ na osnovu Zakona o 
visokom obrazovanju, rezultati su više nego 
razočaravajući, pogotovo ako se ima na umu 
da se nenormalno visoke školarine pravdaju 
navodnim ,troškovima reformi“. Dobar 
primer za to je činjenica da je u školskoj 
2006/2007 god. svega 16% studenata prve 
godine uspelo da na vreme položi sve ispite 
iz prvog semestra. Rešenje nagomilanih 
problema ne leži u smanjenju uslova ili 
srozavanju kriterijuma na ispitima, već treba 
konačno početi sa ozbiljnim reformisanjem 
nastave i studijskih programa. Nije problem u 
razmaženim studentima, nego u razmaženim 
i pohlepnim profesorima, a odgovornost leži i 


na kriminalnom Ministarsvu prosvete. 


IZ protesta u protest 


S vima je poznato da su jesen 2006. i prole- 
će 2007. bili obeleženi radikalnim student- 
skim protestima. Ono što je ove proteste 
izdvojilo od dotadašnjih studentskih protesta 
je to što je njihov karakter bio socijalni, a ne 
politički. Odbacivanje pojma školovanja kao 
robe na tržištu bilo je glavna tema koju je Stu- 
dentski protest izneo pred javnost. To se naj- 
bolje može videti iz zvaničnih parola samog 
protesta: ,Dole školarine!“ ili ,Mi studira- 

mo — oni profitiraju!“, a posebno: ,Znanje ni- 
je roba!“. Najbitnija karakteristika protesta 
bila je njegov naglasak na kolektivnoj samoor- 
ganizaciji i insistiranje na nezavisnosti protes- 
ta od političkih partija i zvaničnih, 
korumpiranih studentskih organizacija. Odlu- 
ke o aktivnostima protesta donošene su na 
studentskim zborovima, otvorenim za sve stu- 
dente. Na njima su se pravili, menjali i formali- 
zovali zahtevi i planovi protesta. 

Ž ahtevi protesta bili su suprotstavljeni neoli- 
beralnim reformama visokog školstva. Zbog 
potrebe da se makroekonomska stabilnost 
održava kroz restriktivnu budžetsku politiku, 
cena školovanja se sve više prebacuje na po- 


jedinca: studenti su primorani da studiraju 


kurs koji mogu da ,kupe“ na tržištu, da kupu- 
ju nove udžbenike za svaki predmet u svakoj 
godini studija, da plaćaju za prijavu ispita ili 
promenu ispitivača, da zarađuju za studira- 
nje... Glavni zahtev protesta bio je smanjenje 
visine školarina i jasno utvrđivanje kriteriju- 
ma za njihovo određivanje. 

Budući da početni protesti i pregovori sa dr- 
žavom i upravama fakulteta nisu urodili plo- 
dom, studenti su se odlučili na 
radikalizovanje protesta. Pokazalo se da je 
blokada najefikasniji metod protesta, i jedini 
kojim studenti mogu da nateraju nadležne 

na konkretne ustupke. Akcije su se nizale: 
upad u Rektorat tokom sednice kojoj su pri- 
sustvovali delegati svih univerziteta u Srbiji 
(6. novembar), blokada Filozofskog fakulteta 
(22-28. novembar), blokada Arhitektonskog 
fakulteta (8-16. mart), blokada Filozofskog fa- 
kulteta (15-17. mart), blokada Fakulteta likov- 
nih umetnosti (19. mart-1. april), blokada 
rektorata (24-25. april). Kao rezulat blokada, 
školarina na Arhitektnoskom fakultetu je sma- 
njena za 80 000 din. (33%), na Fakultetu likov- 
nih umetnosti za 50 000 din. (33%), a 


Univerzitet je obećao da će uslov za upisiva- 


S obzirom da je uloga studenta privremena 
i da nam je svima cilj da što pre završimo 
studije, svaka nova generacija studenata mo- 
ra sama da se aktivira u borbi za svoja pra- 
va, ne očekujući da će ljudi aktivni u nekom 
od ranijih protesta umesto njih voditi njihov 
protest. Pokretanje protesta je jednostavnije 
nego što se čini na prvi pogled. Na primer, 
ogroman studentski protest 1996/97. inici- 
rao je jednocifren broj ljudi sa Filološkog fa- 
kulteta. Kao drugi primer možemo navesti 
skorašnje proteste koji su započeli delje- 
njem letaka i iniciranjem jednog zbora na Fi- 
lozofskom fakultetu. 

VA a početak dovoljno je nekoliko ljudi koji 

će uočiti probleme zbog kojih je potrebna stu- 
dentska akcija, a potom pokrenuti inicijativu 
da se napravi studentski protest. Treba raz- 


govarati sa kolegama i motivisati ih da se ak- 


Borba za znanje 


nje naredne godine u budžetskom statusu bi- 


ti 37 ESPB bodova, kao i da narednih godina 


ukupan broj studenata na budžetu neće biti 
fikasan, tj. da neće biti njihovog rangiranja i 
ispadanja. Takođe, već nakon prve blokade Fi- 
lozofskog fakulteta, Univerzitet je državi upu- 
tio zahtev za osmišljavanjem dugoročne 
strategije finansiranja viskog obrazovanja, u 
cilju smanjenja materijalnih troškova stude- 
nata. Tokom protesta krajem 2006. i počet- 
kom 2007. godine održano je četrnaest 
javnih protestnih okupljanja, preko 100 stu- 
dentskih zborova na Filozofskom, Arhitekton- 
skom, Filološkom, Fakultetu likovnih 
umetnosti i na drugim fakultetima. Preko 

17 000 studenata Univerziteta u Beogradu je 
svojim potpisom podržalo zahteve protesta. 
S obzirom na težak materijalni položaj veći- 
ne građana i bezobzirnost svih nadležnih, jas- 
no je da revolt na univerzitetima u Srbiji tek 
počinje. Zbog toga se moramo dobro organi- 
zovati na fakultetima i međusobno se pove- 
zati. Samo tako ćemo moći da uspešno 
odgovorimo na sve izazove sa kojima ćemo 


se suočiti u budućnosti. 


Nastaviće se... 


tiviraju, napraviti plakate i flajere, oblepiti 
fakultet, organizovati potpisivanje peticije. 
Organizovano jezgro, koje se u međuvreme- 
nu formiralo, saziva studentski zbor na ko- 
me obaveštava ljude o problemima, 
idejama, potrebama organizovanja protesta, 
i svi zajedno odlučuju o daljim aktivnostima. 
Na zboru se formiraju protestni odbor, rad- 
ne grupe i delegira se pregovarački tim koji 
upravi iznosi stavove zbora. Najefikasnije ak- 
cije su protestna okupljanja, protestna šet- 
nja, blokada fakulteta. Na svim okupljanjima 
treba prikupljati novčane priloge jer je to naj- 
bolji način za finansiranje protesta. 

Kao samoorganizovanim studentima, uvek 
će vam postavljati pitanje legitimiteta, od- 
nosno, ko vam je dao pravo da bilo koga zas- 
tupate. Zato je važno prikupiti što više 


potpisa podrške na peticiji na kojoj su istak- 


Knjiga ,Borba za znanje“ obuhvata sve aspekte 
Studentskog protesta 2006. — od tumačenja, preko 
hronologije i dokumenata do izveštaja i svedočanstava. 
Zato se može reći da je ova knjiga jedinstveni udžbenik iz 
pobune, metoda borbe i funkcionisanja jednog 


studentskog protesta. 


nuti i zahtevi protesta. Ako na vašem fakul- 
tetu postoji korumpirani Studentski 
parlament slobodno ga proglasite nelegitim- 
nim, tražite raspuštanje, jer vi ste ti koji za- 
pravo imaju podršku studenata i samim tim 
potpuni legitimitet. Uostalom, za svega četi- 
ri meseca postojanja studentski parlamenti 
su se toliko srozali u očima studenata, da ni- 
ko više neće ni da se kandiduje, a kamo li 
da glasa. 

D a svaka naredna generacija ne bi počinja- 
la od nule, bez kontinuiteta sa iskustvima 
prethodnih generacija, aktivisti Studentskog 
protesta 2006. i 2007. pripremili su ovaj in- 
formator i objavili knjigu u kojoj su skupili 
sva svoja iskustva bitna za organizovanje i 
vođenje studentskih protesta. Drage kolegi- 
nice i kolege, želimo vam puno uspeha u 


borbi za svoja prava! 


kontakt 


http://protest.zbrka.net 
studentskiprotestegmail.com 
063/712-666-2 * 064/274-3173 


